Voi Malkosaari
1. Voi Malkosaari, Sointula,
 sa rauhan, onnen lies’!
 Miks Luoja lie sun luonutkaan,
 sen yksin hän vain ties.
   Kaikesta minkä tänne loi,
   hän sinut kodiksemme soi.
   Sä siksi meille kallis oot,
   kun meille rauhan suot.

 2. Voi Malkosaari, sointula,
 sa rauhan, onnen maa!
 Ei maailmaan sen mieli tee
 ken kodikseen sun saa.
   Sun honkiesi huminaa,
   sun purojesi lorinaa
   ken kerrankin vain kuulla voi
   hän sua jumaloi.

 3. Voi Malkosaari, sointula,
 sa rauhan, onnen tie!
 Sun kauttas uuteen elämään
 nyt uusi polku vie.
   Muu maailma kun mellakoi
   ja taivas tulta salamoi,
   tok’ turvan luonas ainiaan
   saa kansa Kalevan.

Matti Kurikka